zober ma so sebou
nech ideš kdekoľvek
hoc aj do jamy levovej.
Stáť na zástavke
kde už sto rokov nechodí nijaký autobus
s kávou na rukáve a ópiom vo vlasoch
sa mi už nechce.
Sľuby sa sľubujú
zbabelci klamú
viečka sú ťažké
víno došlo.
Nestojím o súcit
kľudne ma nechaj trčať v daždi
vlastne rob so mnou čo len chceš
rezignujem aj na interpunkciu.
Nech ideš kdekoľvek
zober ma so sebou
nech sa jednej chladnej noci vrátim
a podpálim zástavku až zhorí do tla.
Už sa mi viac nechce.
2016; Mavis Agony